એણે ત્રાડ નાખી, એ મોટી ત્રાડની કરચો તેની ઝીણી આંખોમાં અથડાઈ પડી. ને અચાનક કંઈક સુજ્યું હોય એમ તે હસવા લાગ્યો. તેની પીડા હાસ્યમાં બદલાઈ ગઈ. ફોનમાં કંઈક રીમાઇન્ડર મુક્યું અને ફરી સુઈ ગયો.વારે અલાર્મ વાગ્યું, ત્યારે ફોનના બટન પર પોતાનો ગુલાબી અંગુઠો મુકતા રીમાઇન્ડર નજરે ચઢ્યું, ‘ડેટ વિથ જેની.’ ને એ સફાળો તૈયાર થવા દોડ્યો. પોતાના આખા અસ્તિત્વથી તેની પૌરુષી કાયાને શણગારવા તે મથી રહ્યો. કોઈક અગમ્ય ખુશી તેના ચહેરા પરથી આખા શરીરમાં ફેલાઈ ગઈ હતી. તેણે ચહેરાને સ્મિતનો આખરી ઓપ આપ્યો.